KOSKETUSKOHTA Tohtori Charles Stanley
Jaamme ilosanomaa koko maailmaan.
Seuraavaksi: Selviytyminen nykykulttuurissa
On kahdenlaisia kristittyjä. Toiset ovat omistautuneita Jeesuksen seuraajia, -
ja toiset ovat lihallisia uskovia. Näiden välillä on selvä ero.
Paavali kirjoitti korinttolaisille sanoen (1. Kor. 3:1): -
"[...] ei käynyt puhuminen teille niin kuin hengellisille, -
vaan niinkuin pienille lapsille Kristuksessa."
Hän sanoo, että heitä on kahdenlaisia.
On todellisia seuraajia, hengellisiä ihmisiä, ja on lihallisia.
Se tarkoittaa, että he elävät lihan eli luonnollisten halujen mukaan.
Näiden kahden välillä on selkeä ero.
Tätä ajatellen, mikä on se ero?
Ketä ovat nämä omistautuneet Jeesuksen seuraajat?
Ensiksi, Pyhä Henki johtaa heitä.
Omistautuneilla uskovilla on intohimo Jumalan puoleen.
He haluavat jakaa uskonsa ja tahtovat totella Jumalaa.
He luottavat Jeesukseen kaikissa tarpeissaan.
Heidän elämässään on uusi ulottuvuus, -
koska he uskovat Vapahtajaan.
He kasvavat kristittyinä ja ovat omistautuneita seuraajia.
Sitten toinen ryhmä, lihalliset uskovat.
Paavali sanoo: he ovat kuin vauvat, joille voi antaa vain maitoa.
Heillä on vakaumus, mutta tekevät kompromisseja.
He ovat ristiriitaisia elämässään.
Opillisesti he ovat hyvin heikkoja ja usein itsekeskeisiä.
Heitä kiinnostaa yleensä mielihyvä, mukavuus ja elämän helppous.
He voivat osallistua ja tarkkailla, mutta eivät sitoudu.
Heitä kiinnostaa se kulttuuri, jossa me elämme, -
näin nämä kaksi ovat hyvin erilaisia.
He palvelevat itseään enemmän kuin Jumalaa.
He ovat sotkeutuneet ja jääneet kulttuuriin, jossa he elävät.
Vain sinä päätät, kumpaan ryhmään kuulut.
Paavali kirjoittaa nuorelle paimenelle, Tiitukselle, -
jonka hän oli jättänyt Kreetalle, hyvin vaikeaan paikkaan.
Paavali ohjeistaa häntä valitsemaan vanhimpia -
ja perustamaan seurakuntia kaikkialle Kreetan saarella.
Ajatellessamme kulttuuria tulee mieleemme tämä elämä.
Kulttuuri, jossa elämme, ei varmasti ole kristittyjen suuri ystävä.
Kysymme, miten elämme kulttuurissa, joka vastustaa sitä, mihin uskomme -
ja jonka elämäntapa eroaa omastamme?
Miten elämme kulttuurissa niin, että emme jää sen vangeiksi, -
lyömiksi, voittamiksi ja ennen kaikkea, emme samaistu siihen?
Miten elämme maailmassa, mutta irti siitä?
Haluan puhua siitä, miten siinä elämme, mutta emme tule osaksi sitä.
Avaamme Tiituksen kirjeen; se on Hebrealaiskirjeen edellä -
ja siinä on vain kolme lukua.
Se on tärkeä kirje, jonka Paavali kirjoitti nuorelle paimenelle.
1. luvun 5. jakeessa hän selvittää:
"Minä jätin sinut Kreettaan sitä varten, että järjestäisit, -
[...] joka kaupunkiin vanhimmat..."
Sitten Paavali kertoo, millaisia henkilöitä Tiituksen tulisi valita.
9. jakeessa kerrotaan ominaisuuksista, joita vanhimmalla kuuluu olla.
"[...] pysyä kiinni opinmukaisessa, luotettavassa sanassa, -
että olisi kykenevä sekä neuvomaan terveellä opilla -
että kumoamaan vastaansanojain väitteet."
Kuinka siis elää tässä kulttuurissa ja samalla irti siitä?
Miten elää kaikkien vaikutusten keskellä ja samalla niistä erossa?
Tärkeintä on tämä:
Hän sanoo: "...pysyä kiinni opin- mukaisessa luotettavassa Sanassa..."
Mitä se tarkoittaa? Yleensä kädellä kiinni pitämistä.
Luotettavasta Sanasta kiinni pitäminen tarkoittaa Sanaan tarrautumista.
Pitää lujasti ja lähellä soveltaen sitä omaan elämääsi.
Paavali tahtoo, että heitä opetetaan pitämään Sanasta lujasti kiinni, -
tarrautumaan siihen ja soveltamaan sitä elämäänsä.
Paavali tiesi, että kreikkalaisessa kulttuurissa eläviin kristittyihin -
vaikutetaan niin, että pian uskovaa ei erota uskosta osattomasta.
Mikä viesti meidän aikaamme! Me elämme sellaisessa kulttuurissa.
Voimme monin sanoin kuvata, mitä ympärillämme tapahtuu, -
kuten uudet lait ja asennemuutokset.
Kristityt löytävät itsensä usein liian myöhään ansaan jääneeksi -
tähän kulttuuriin filosofioineen ja moraalittomuuksineen.
Sitten ihmettelemme, kuinka pieni vaikutus kirkolla on yhteiskuntaan.
Tällä on vaikutus siihen, että emme enää tarraudu -
emmekä enää pidä kiinni Jumalan Sanan periaatteista ja opetuksista.
Miten tarraudumme Sanaan?
Annan teille 7 keinoa, miten tarrautua Jumalan Sanaan.
Miten tarraudut Jumalan Sanaan, -
pidät sen sydämessäsi, mielessäsi, silmiesi edessä ja huulillasi?
Seitsemän asiaa. Annan aikaa kirjoittaa ne.
Ensiksi: Lue huolellisesti.
Älä lue niin nopeasti, että et ehdi paneutua.
Lue huolella, mitä siinä sanotaan.
Mitä se kertoo. Mietiskele sitä päivittäin.
Lue huolella ja ajattele päivittäin, mitä siinä todella sanotaan.
Miten minun pitää tätä käsitellä?
Mitä Jumala sanoo itsestään ja minusta?
Kolmanneksi: Opiskele vakavasti. Tämä ei ole mikä tahansa kirja.
Miksi joku alkoi kutsua tätä Pyhäksi Raamatuksi?
Koska se on Pyhältä Jumalalta.
Siksi tämä on pyhä.
Luemme sitä huolella, mietiskelemme päivittäin; ja kuuntele, lisäksi -
opiskelemme sitä vakavasti ja uskomme siihen sydämestämme.
Uskomme siihen koko sydämestämme.
Tottelemme sitä johdonmukaisesti.
Sovellamme sitä henkilökohtaisesti -
ja jaamme sitä luottamuksella.
Jos kuuntelit, voit antaa ne minulle takaisin.
Aloitetaan ensimmäisestä.
Luemme huolellisesti. Toinen?
Mietiskelemme päivittäin. Kolmas?
Opiskelemme vakavasti. Neljäs?
Uskomme kokosydämisesti. Viides?
Tottelemme johdonmukaisesti. Kuudes?
Sovellamme sitä itseemme. Seitsemäs?
Jaamme sitä luottamuksella.
Kun teet näin ja pidät kiinni Sanasta, elämäsi alkaa muuttumaan.
Et voi tehdä sitä, mitä juuri sanoit, ja samaan aikaan elää synnissä.
Olemme juuri sopineet, -
että pitääksemme Sanasta tiukasti kiinni, takertuaksemme siihen, -
soveltaaksemme sitä elämässämme, nämä asiat ovat hyvin tarpeellisia.
Tässä on yksi suuri kysymys. Entä jos en tee noin?
Entä jos en arvosta Jumalan Sanaa? Mitä tapahtuu?
Miten tämä kulttuuri meidät lopulta tuhoaa?
Kirjoittakaa ylös, luettelen teille. Ensiksi: -
Jos et tarraudu Jumalan Sanaan, tapahtuu seuraavaa: -
Maailma vetää huomiosi puoleensa.
Maailma tekee monia asioita saadakseen huomiosi.
Se oli ensimmäinen. Toiseksi: -
Maailma alkaa vaikuttamaan sinuun, koska kuuntelet ja katselet sitä.
Se kiinnittää huomiosi ja houkuttaa, ja sitten se vaikuttaa ajatteluusi.
Kolmas asia on tämä: -
Se voittaa kiintymyksesi.
Se, mikä ei alkuun kiinnostanut, saa huomiosi.
Kiinnostuksesi kasvaa ja sitten se voittaa tunteesi.
Sen jälkeen, kun se on saanut tunteesi, -
muuttuu kiinnostuksesi kohde.
Ennen sinua kiinnosti hengellinen, sitten ympäröivä kulttuuri, -
mitä toiset ajattelevat ja sanovat. Näin ohjautuu kiinnostuksen kohde.
Sitten se alkaa hallita puheitasi.
Kulttuuri hallitsee keskustelua: "Se näyttelijä" tai "se pelaaja", -
mitä hänellä on päällään, mitä jossain tapahtuu.
Kiinnostuksesi kohde on muuttunut, joten se hallitsee keskusteluasi.
Mistä sinä tavallisesti keskustelet?
Seuraavaksi se vaikuttaa pukeutumiseesi.
Todellako? Etkö usko? Annan sinulle esimerkin.
Ennen naiset pitivät puseroita, jotka ylsivät hameen päälle.
Tiedättekö, mitä tarkoitan?
Nyt joku on keksinyt katkaista sen navan yläpuolelta -
ja pudottaa hame navan alle, jotta napa näkyisi.
Kuka on sanonut, että se näyttää paremmalta? En ymmärrä.
Annoin tämän esimerkin, koska se näkyy kaikkialla.
Heillä on navan ympärillä timantteja ja mitä muuta liekään.
Vaikka se on huvittavaa, se on myös traagista. Miksi?
Kaikki nuoret neidot, joilla niitä on, eivät ole uskosta osattomia.
Monet uskovat neidot ovat katsoneet ja kiinnittäneet huomionsa niihin.
Se on vaikuttanut heidän ajatteluun.
Keskittymisen kohde on vaihtunut. Mitä sitten tapahtuu?
He lyhentävät puseronsa ja laskevat alavartalonsa vaatetusta.
Miksi? Minäpä kerron.
Siksi, että se näyttää olevan tapa.
He ovat antaneet kulttuurin päättää, miten he pukeutuvat.
Kysyisin keneltä tahansa tytöltä:
"Kulkisitko tuossa asussa Jumalan Pojan läsnäolossa?"
Et kulkisi.
Miksi annat ympäröivän kulttuurin vaikuttaa pukeutumiseesi, -
niin että se jää kauas parhaasta, -
ja usein jo säädyllisyyden vuoksi?
Mitä haluat ihmisten sinussa katsovan kristittynä?
Mikä on ruumiin lamppu?
Tämä! Tiedätkö mitä.
Kun elät jumalisesti, he katsovat silmiisi, joista loistaa rakkaus, -
ilo, rauha, onni ja tyytyväisyys.
En puhu vain naisista, sama pätee myös miehiin.
Haluamme ihmisten katsovan silmiimme. Miksi?
Koska se on se, keitä me olemme.
Älä anna kulttuurin -
täyttää mieltäsi väärillä ideoilla ja käyttäytymismalleilla, -
että sinusta tulee vähemmän kuin mitä Jumala haluaa sinun olevan.
Jos sinulla on hyvä itsetunto, sinun ei tarvitse esitellä mitään.
Jos esität olevasi jotain, se osoittaa heikkoa itsetuntoa.
Jos elät jumalisesti, et tarvitse kenenkään huomiota.
He näkevät sen sinussa, he näkevät sen silmissäsi.
He näkevät sen kasvoissasi ja he tuntevat sen läsnäolossasi.
Sinun ei tarvitse riisuutua tullaksesi huomatuksi.
Kulttuurilla on tähän vaikutus.
Kulttuuri vaikuttaa puheeseesi, asuusi ja musiikkivalintoihisi.
Ei ole epäilystäkään, -
että nykymusiikki on yksi saatanan tärkeimpiä aseita.
Se vetää miljoonia nuoria ihmisiä kauemmas hengellisistä asioista, -
Jumalan Sanasta, totuudesta, moraalista ja jumalisuudesta.
On kaikenlaista musiikkia. Niin on.
Mitä se tekee sinulle? Saako se sinut palvomaan Jumalaa?
Nykyisin on paljon kappaleita, -
miellyttäviä ja ilman fyysistä vaikutusta.
Ne voi saada sinut tuntemaan olosi hyväksi.
Mutta jos se toimii kehossasi niin, että tunnet olosi aistilliseksi, -
sinun pitää kysyä, mistä se tulee.
On varottava mitä kuuntelee ja miten pukeudut.
Maailmallisuus on tunkeutunut kaikkialle yhteiskunnassa -
ja sen voimakkain ase on musiikki.
Vaatetus. Näet mitä vähitellen tapahtuu.
Joku menee ulos tietyssä asussa. Joku toinen sanoo:
"Minäkin haluan samanlaisen asun." Teetkö sinäkin niin?
Miksi et kysy, mitä Jumalan Sana sanoo?
Mitä Sana sanoo säädyllisyydestä?
Miten Jumalan Sana ohjaa uskovia hurskauteen eli jumalisuuteen?
Tiedätkö mitä muuta maailma tekee? Täyttää mielesi aistillisuudella -
ja moraalittomilla ajatuksilla yhä uudelleen ja uudelleen, -
kunnes lopulta - tiedätkö mitä?
Teet juuri niitä asioita, joita näet televisiossa.
Tai himo on jo niin vahva, että tunnet olevasi sen kahleissa.
On mielenkiintoista, että saatana antaa suuria lupauksia jostain, -
mikä sitoo sinut ja mitä vihaat, koska et voi sitä lopettaa.
Tiedätkö miksi? Irrotit ankkurin, joka on Jumalan elävä Sana.
Mitä sitten tapahtuu?
Kulttuuri haluaa pilata todistuksesi ja vetää sinut irti Jumalasta.
Kulttuuri ei saa eroon Jumalasta ennen kuin poikkeat Raamatusta.
Jos maailma ei erota sinua Sanasta, se ei erota sinua Jumalasta.
Jos erottaa, todistuksesi kärsii.
Jos olet kuin maailmasta, ei eroa enää näy.
He pitävät seurastasi, koska elämäntapasi sopii heille.
Elät kuten he, joten se ei heitä häiritse. "Miten menee, ilo nähdä."
Ennen olit suola ja valo.
Nyt olet niin samanlainen, että eroa ei enää ole.
Jos et pidä kiinni Jumalan Sanasta, et myöskään Jumalasta.
Hän antoi meille tämän Kirjan, totuuden meitä varten, -
ei vain pelastuksemme, vaan myös turvaksemme.
Lopulta kulttuuri tekee sinusta hyödyttömän Jumalan valtakunnalle.
Aikataulusi on muuttunut; -
ei ole enää aikaa palvella Häntä eikä lukea Hänen Sanaansa.
Nyt käytät rahoja omaksi hyväksesi, etkä Jumalan valtakunnan hyväksi.
Sinua ei kiinnosta pelastaa ihmisiä, koska elämäsi on itsekeskeistä.
Lisäksi et ole edes tajunnut, että niin tapahtui.
Olet kaukana entisestä, siitä, kun luit pyhiä kirjoituksia joka ilta -
ja uskoit Jumalan Sanan merkityksen osana elämääsi.
Sitten kulttuuri kiinnitti huomiosi ja alkoi vaikuttaa ajatteluusi, -
voitti tunteesi ja sai huomiosi pois Jumalasta.
Mitä sitten tapahtuu? Se johtaa epäjumalanpalvontaan.
"Miten? En ala kuvia kumartamaan."
Ei niitä. On muita jumalia.
Tiedätkö mikä on epäjumala?
Epäjumalien palveleminen ottaa paikkansa elämässäsi, -
jos jokin toiminta, henkilö tai mikä tahansa -
on sinulle tärkeämpää kuin suhteesi Jeesukseen kristukseen.
Kun olet uskollisempi, omistautuneempi, sitoutuneempi -
henkilölle, asialle tai käytännölle kuin Jumalan Pojalle, -
palvelet epäjumalaa. Olet rikkonut yhtä käskyistä.
Miten se tapahtuu? Annat kulttuurin kiinnittää huomiosi, -
tunkeutua ajatteluusi, voittaa tunteesi -
ja saada huomiosi pois Jumalasta ja Hänen Sanastaan.
Tämä on surullista. Jos kuuntelet, sano: "Aamen".
Lopulta, jos todellista muutosta ei tapahdu, tapahtuu väistämätön.
Jonakin päivänä kuolet.
Joku katsoo ruumistasi arkussa ja sanoo: -
"Pelastettu sielu, hukattu elämä", -
koska annoit kulttuurin saada huomiosi, -
vaikuttaa ajatuksiisi, voittaa tunteesi ja kääntää pois Jumalasta.
Ja mitä haluan sinun näkevän, on tämä: -
Hän sanoo: Pidä siitä lujasti kiinni ja tarraudu siihen.
"Okei, myönnän, en ole tehnyt niin, mitä teen?"
Kuuntele tarkasti, jotta ymmärrät. Annan sinulle sanan.
Älä tee päätelmiä, selitän ensin. Suhtaudut siihen huolettomasti, -
käsittelet väljästi, panet sen sivuun.
Se ei ole enää sydämessäsi, mielessäsi, -
ei enää silmiesi edessä eikä huulillasi.
Se sana on "katumus". Kuuntele tarkasti.
Katumus tarkoittaa muutosta ja toiseen suuntaan kääntymistä.
Se ei kuitenkaan toimi, ellei seuraava seikka ole totta.
Motiivin pitää olla oikea.
Jos kadut ja käännyt pois tästä teosta tai asenteesta, -
koska pelkäät Jumalan tuomiota, -
koska pelkäät mitä voi tapahtua, se ei onnistu.
Ennen pitkää olet siinä takaisin. Motiivin pitää olla tämä: -
"Haluan kääntyä ja katua tätä syntiä, -
koska suren sitä, että suhteeni Jumalaan ei ole kunnossa.
Kadun, että olen murehduttanut Hänet, -
kadun sydämestäni, että olen yrittänyt vakuuttaa, -
suostutella, kiistellä ja puolustaa. Suhteeni Häneen on pilalla."
Jos sinulla on tämä motiivi, parannus on mahdollista.
Kerroin sinulle totuuden.
Jos sinussa on hiven totuutta, myönnät, että asia on näin.
Sanovat, että olemme noita Raamattuun uskovia.
Pyydän sinua tekemään jotain; tehdään tämä julkisesti.
Ota Raamattu käteen.
Haluan olla varma, -
että epäilevät näkevät keitä me olemme ja mihin uskomme, -
että olemme Raamattuun uskovia, -
mutta olemme myös Raamatun kantajia -
ja Raamatun uskon harjoittajia.
Muutamalla kirkossa on Raamattu. Mutta haluan sanoa tämän: -
Emme vain usko vaan myös teemme.
Jos sinulla on Raamattu, nosta se ylös; -
joka ikinen täällä. Tätä me olemme.
Tämä on Kirja, jonka mukaan elämme. Tämä on elämämme ankkuri.
Tämä on Kaikkivaltiaan Jumalan jumalallisesti antama ohjekirja.
Kun katsot ympärillesi, näet melkein jokaisella Raamatun.
Vieraillamme ei aina ole niitä.
Jos olet jäsen, sinulla varmaankin on Raamattu.
Meillä on yksi selkeä käsky. Tartu siihen.
Aseta se rinnalle, pidä siitä tiukasti kiinni, -
sovella sitä elämääsi, elä sen mukaan.
Tulet kokemaan, että Jumala on elämäsi paras asia.
Jos olet yksi niistä, jotka ei usko Herraan Jeesukseen pelastajana, -
mitä vastaat Hänelle, kun seisot Hänen edessään ja Hän sanoo: -
"Tämän mittapuun mukaan tuomitsen sinut."
Et välittänyt Hänestä, kielsit Hänen Poikansa ja käännyit pois.
Annoit kulttuurin määrittää ikuisen kohtalosi.
Mitä ihmettä aiot sanoa Hänelle? Sinulla ei ole mitään sanottavaa.
Rohkaisen sinua. Ano Jeesukselta Kristukselta syntejäsi anteeksi.
Tunnusta Hänelle syntisyytesi.
Tulet Hänen eteensä saadaksesi armahduksen, et hyvyytesi ansiosta.
Haluat anteeksiantoa synnistä ja pelastusta.
Omistaudu Hänelle. Haluat elää jumalallista elämää.
Haluat seurata Häntä. Tiedätkö mitä tapahtuu?
Hän muuttaa elämäsi. Ja ennen tärkeänä pitämäsi menettää arvonsa.
Asioista, jotka olet laiminlyönyt, tulee elämäsi arvokkaimpia asioita.
Isä, olemme syvästi kiitollisia tästä arvokkaasta kirjasta, -
tästä tuhoutumattomasta, ikuisesta, uskollisesta Sanastasi.
Rukoilen, että tämä Sana uppoaisi jokaiseen sydämeen.
Anna Sanan tunkeutua syvälle sen sydämeen, joka on ajautunut ulos, -
langennut pois ja elää synnissä, mutta joka on kuullut totuuden.
Tulkoon aito parannus, ensirakkaus, omistautuminen ja rakkaus Sanaan.
Tämä on rukoukseni Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen